– Цяпер я трымаю толькі курэй, ды яшчэ два сабакі жывуць у мяне, – гаворыць Тарэса Антонаўна. – Часу свабоднага хапае, вось і майструю розныя паробкі. Са старых крэслаў і шубы, якая мне не падабалася, атрымаўся алень. Пластыкавыя бутэлькі ператварыліся ў прыгожыя кветкі, якія я пафарбавала рэшткамі рознакаляровай фарбы. З гумавых колаў “нарадзіліся” прыгажуны-лебедзі. Многа падказак знаходжу ў розных часопісах. Часам патрэбны матэрыял, напрыклад, незвычайнай формы сукі дрэў, трапляе на вочы ў лесе. А бывае, цікавыя ідэі падгледзіш у іншых людзей.